Onseker toekoms vir Noord-Ierland ná Sinn Fein-oorwinning | Maroela Media
Michelle O'Neill, leier van Sinn Fein (7 Mei 2022) (Foto: Paul Faith/AFP)
Noord-Ierland se leiers het Sondag onder druk gekom om in 'n nuwe regering te verenig ná die Ierse nasionalistiese party Sinn Fein 'n ongekende oorwinning in die verkiesing behaal het.
Sinn Fein, eens die politieke vleuel van die paramilitêre Ierse Republikeinse Leër (IRA), het genoeg setels in die afgewentelde wetgewer gewen om sy Noord-Ierlandse leier Michelle O'Neill as eerste minister aan te wys.
Die uitslag van Donderdag se verkiesing is grondverskuiwend, 'n eeu ná Noord-Ierland as 'n Protestantse gebied uitgekalwe is onder Britse heerskappy.
O'Neill sê die uitslag "lui 'n nuwe era in" vir die verdeelde gebied en Sinn Fein sê hy wil 'n referendum hê om Ierland binne vyf jaar te herenig.
Dit is egter slegs die Verenigde Koninkryk wat 'n referendum kan toestaan, en Noord-Ierland-sekretaris Brandon Lewis het gesê die meerderheid kiesers ondersteun steeds die grondwetlike status quo.
Lewis het egter erken dat Sinn Fein se oorwinning "'n beduidende oomblik is vir Noord-Ierland". Partyleiers sal Maandag in Belfast vergader vir verdere gesprekke.
"Ek dink dit is belangrik om vir almal te wys dat ons kan saamwerk, ongeag wie die eerste minister of adjunk- eerste minister is," het hy aan BBC gesê. "Dit is waaroor demokrasie gaan." Hy moedig leiers aan "om met mekaar saam te werk".
Die Ierse en Amerikaanse regerings het Noord-Ierland se leiers ook gemaan om 'n nuwe uitvoerende raad, wat die mag deel, te vorm kragtens 'n 1998-vredesverdrag wat drie dekades se bloedvergieting beëindig het.
Die partye het 24 weke om hul verskille op te los of 'n nuwe verkiesing sal gehou word.
Die Iere hou van baklei. As Sinn Fein probeer om met die res van Ierland te verenig gaan die Katolieke en Protestante eersdaags weer aanmekaar spring soos van ouds.
Ierland se 1994.
Dit het hoog tyd geword dat Brittanje sy magsbeheptheid staak. Dit sal vir my 'n vreugdevolle dag wees as Suid- en Noord- Ierland as die onafhanklike republiek van Ierland kan begin bestaan.
Staan sterk Sinn Fein!!!
SA moet nou Noord Ierland se voorbeeld volg…n nuwe Nasionale party met blanke leiers…..
Wel,n man mag droom!!!
Darem snaaks hoe die lewe werk… skeiding (maw apartheid) tussen Noord-Ierland en die Republiek van Ierland is heel OK en aanvaarbaar vir die res van die wêreld…. Net so die skeiding tussen Palestyn en Jood…. Maar die skeiding tussen die Republiek van Suid Afrika en die Tuislande was nooit OK nie…?